Publication: Magyar Közlöny
Issue: MK-2001-127 (Year: 2001, Number: 127)
Era: 1990-2004
Section: A felsőoktatásról szóló 1993. évi LXXX. törvény
Paragraph Index: 140

a) A szociális partnerek támogatták a kérdéskör törvényi szabályozását, de álláspontjuk szerint olyan törvényre van szükség, amely jobban épít a gazdaság szereplőinek bevonására. A munkavállalói oldal szerint a törvényjavaslat túlcentralizált, nem teremti meg a hozzáférés esélyét széles rétegek számára és nem rendel hozzá új anyagi forrásokat, valamint nem segíti elő a gazdaság versenyképességének erősödését, a munkaerő hatékonyabb foglalkoztatását. A törvényjavaslat figyelmen kívül hagyja a tripartizmus európai gyakorlatát, valamint a vonatkozó EU normatívákat, ezért a munkavállalói oldal a benyújtott törvényjavaslatot a jelenlegi formájában nem támogatta. A munkaadói oldal a törvényjavaslatot — a Magyar Iparszövetség különvéleményével — tudomásul vette. A gazdasági szereplők véleményének érvényesítése céljából a törvényjavaslatban szereplő javaslattevő és véleményező testületek képviseleti arányainak megváltoztatására további egyeztető tárgyalásokat kezdeményezett.

Source: https://magyarkozlony.hu/hivatalos-lapok/e2a60b61ee88c7235aa1b472201a58f36ae54ab7/dokumentumok/709231129221317320ebcae671318a02d0049147/letoltes